CELEX: 62011TN0652
Language: hu
Date: 2011-12-23 00:00:00
Title: T-652/11. sz. ügy: 2011. december 23-án benyújtott kereset — Sabbagh kontra Tanács

25.2.2012   
            
            
               HU
            
            
               Az Európai Unió Hivatalos Lapja
            
            
               C 58/12
            
         2011. december 23-án benyújtott kereset — Sabbagh kontra Tanács
   (T-652/11. sz. ügy)
   2012/C 58/22
   Az eljárás nyelve: francia
   
      Felek
   
   
      Felperes: Bassam Sabbagh (Damaszkusz, Szíria) (képviselők: M.-A. Bastin és J.-M. Salva ügyvédek)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               nyilvánítsa a jelen keresetet minden részében elfogadhatónak elfogadhatónak;
            
         
               —
            
            
               nyilvánítsa a jelen keresetet minden jogalapját tekintve megalapozottnak;
            
         
               —
            
            
               állapítsa meg, hogy a vitatott jogi aktusok részben megsemmisíthetők, mivel az aktusok megsemmisítendő része elválasztható az egész aktustól;
            
         
               —
            
            
               következésképpen
               
                           —
                        
                        
                           részben semmisítse meg a 2001. december 1-jei 2011/782 határozatot, amely hatályon kívül helyezi a Szíriával szembeni korlátozó intézkedésekről szóló 2011/273/KKBP határozatot, és a szíriai helyzetre tekintettel korlátozó intézkedések meghozataláról szóló 442/2011/EU rendelet végrehajtásáról szóló, 2011. november 14-i 1151/2011/EU végrehajtási rendeletet, törölve azokból Bassam Sabbagh-nak a szankcióval sújtott személyek listáján történő megjelölését;
                        
                     
                           —
                        
                        
                           ennek hiányában, semmisítse meg a 2001. december 1-jei 2011/782 határozatot, amely hatályon kívül helyezi a Szíriával szembeni korlátozó intézkedésekről szóló 2011/273/KKBP határozatot, és a szíriai helyzetre tekintettel korlátozó intézkedések meghozataláról szóló 442/2011/EU rendelet végrehajtásáról szóló, 2011. november 14-i 1151/2011/EU végrehajtási rendeletet, törölve azokból Bassam Sabbagh nevét a szankcióval sújtott személyek listájáról;
                        
                     
         
               —
            
            
               ennek hiányában nyilvánítsa e határozatot és rendeletet alkalmazhatatlannak Bassam Sabbagh tekintetében, és rendelje el nevének és a rá történő hivatkozásoknak azon személyek listájáról történő törlését, akik az Európai Unió szankciós intézkedéseinek hatálya alá tartoznak;
            
         
               —
            
            
               kötelezze a Tanácsot átmenetileg 500 000 dollár kártérítésre Bassam Sabbagh-nak a szankcióval sújtott személyek listáján történő megjelölése miatt elszenvedett nem vagyoni és vagyoni kár megtérítéseként;
            
         
               —
            
            
               a Tanácsot kötelezze az összes költség viselésére, és különösen a felperes által a jelen eljárás során történő védelme érdekében viselt valamennyi költség, költségelőleg és munkadíj viselésére.
            
         
      Jogalapok és fontosabb érvek
   
   Keresete alátámasztása érdekében a felperes hat jogalapra hivatkozik.
   
               1.
            
            
               Az első jogalap nyilvánvaló értékelési hibán alapul, mivel a felperes a megtámadott jogi aktusokban vele szemben figyelembe vett indokokat vitatja.
            
         
               2.
            
            
               A második jogalap a védelemhez való jog és a tisztességes eljáráshoz való jog megsértésén alapul, amennyiben a felperest nem értesítették a megtámadott aktusokról, és nem közöltek vele egyetlen olyan bizonyítékot vagy komoly ténykörülményt sem, amely a szankciókkal sújtott személyek listájára történő felvételét igazolja.
            
         
               3.
            
            
               A harmadik jogalap az indokolási kötelezettség megsértésén alapul, amennyiben az alperes megelégedett egy határozott, és nem indokolt megfogalmazás használatával a megtámadott aktusokban, amikor korlátozó intézkedéseket rendelt el a felperessel szemben;
            
         
               4.
            
            
               A negyedik jogalap a tényleges bírósági jogorvoslathoz való jog megsértésén alapul, amennyiben az indokolási kötelezettség megsértése megakadályozza az európai bíróságot abban, hogy felülvizsgálatot gyakoroljon a megtámadott aktusok jogszerűsége felett.
            
         
               5.
            
            
               Az ötödik jogalap a tulajdonhoz való jog megsértésén alapul, mivel az elfogadott szankciók a felperes tulajdonával való szabad rendelkezéshez való joga aránytalan megsértésének minősülnek.
            
         
               6.
            
            
               A hatodik jogalap a felperesnek a szankcióval sújtott személyek listájára történő felvételéből eredő káron alapul, mivel a megtámadott aktusoknak a sajtó útján való közzététele hatással volt a felperes ügyfeleinek a felperes irányában fennálló jogos bizalmára.